	[bookmark: ADMBETEGNELSE_1R]Universitetet i Oslo[image: UiO_RED_frame.eps]
	Notat

	


[image: vannmerke_frame.eps][image: vannmerke_frame.eps]
[image: UiO_20x10mm]	2
[bookmark: _GoBack]
Til: 	     AMU møte 9.september 2022
	Dato:
	01.02.2021
	[bookmark: UOFFPARAGRAF]

	Ansvarlig: 
	Avdeling for Personalstøtte
	


Saksansvarlig: Irene Sandlie
Saksbehandler: Linn Grimstad-Nielsen

Svar på høringsnotat om arbeidsmiljø- og arbeidsklimaundersøkelse (ARK) og videre arbeid

Bakgrunn
ARK-sekretariatet har vedtatt en endring i betalingsmodell og forvaltning av arbeidsmiljø- og arbeidsklimaundersøkelsen (ARK) gjeldende fra 1.10.22. På bakgrunn av dette har AP sendt et høringsnotat til alle enheter med forslag om at UiO inngår en felles langsiktig avtale om ARK, og at UiO gjennomfører ARK samtidig for alle enheter, med et intervall på hvert tredje år (saksnr.2022/30202). Høringsfristen ble satt til 1.9.22. 
Hovedpunkter
I høringsnotatet ble noen av fordelene ved å gjennomføre ARK samtidig og med et fast intervall lagt frem:
· Gir økt forutsigbarhet for ledere, verneombud og ansatte
· Gir økt fokus på det kontinuerlige arbeidet med det psykososiale og organisatoriske arbeidsmiljøet
· Bygger og sikrer kompetanse internt i organisasjonen
· Gir økonomiske besparelser gjennom stordriftsfordeler
· Gir bedre statistikkgrunnlag 
Følgende tretten enheter har besvart høringen: SV, HF, UV, JUR, MED, MN, TF, STK, UIO ENERGI, EA, OD, UB og NHM.
Samtlige enheter som har svart på høringen støtter forslaget om inngåelse av en langsiktig avtale, samtidig gjennomføring av ARK og et intervall for gjennomføring på hvert tredje år.
UV skriver i sitt høringssvar at det ikke nødvendigvis er hensiktsmessig at alle gjennomfører prosessen helt synkront, og tenker da på tilgjengeligheten av ressurser. Når ansvar og oppgaver skal fordeles mellom sentralt og lokalt nivå, foreslår fakultetet at det kan vurderes om ARK kan bli en del av opplæringen for instituttledere.
SV trekker frem at «(…) en jevn frekvens og samtidig gjennomføring for hele virksomheten vil gi en klar fordel knyttet til enhetlig kommunikasjonsbudskap og motivering for gjennomføring for alle ansatte».
STF og UB svarer at det vil være enklere for mindre enheter å gjennomføre en arbeidsmiljøundersøkelse når den skjer samtidig i hele organisasjonen.
MED skriver at det er viktig at undersøkelsen kan tilpasses lokale forhold der det er behov for det. Dette for at gjennomføringen og oppfølgingen skal bli god. Et eksempel fra MED er noen enheter som omfattes av OUS/AHUS sine medarbeiderundersøkelser. MED mener det derfor er viktig at UiO sentralt går i dialog med fakultetene ved behov for lokale tilpasninger.
Det har ikke kommet noen tilbakemeldinger som ikke støtter felles gjennomføring med en frekvens på hvert tredje år. 
Innspill fra AMU til videre arbeid
De positive tilbakemeldingene gir et godt grunnlag for det videre arbeidet. Vi ønsker at AMU gir en tilbakemelding på om de støtter en felles gjennomføring. 
Innspill fra AMU til den videre prosessen: 
1. Vi har allerede sett på fordelene ved en felles gjennomføring, men hva bør vi være spesielt oppmerksomme på i den videre prosessen? 
2. Hva er suksesskriterier for å lykkes med planlegging, gjennomføring og oppfølging?

Høringssvarene vil også bli gjennomgått og diskutert i HR-ledernettverket 16.9.

Videre arbeid
Det vil bli nedsatt et arbeidsutvalg for å jobbe videre med tidsplan, organisering mv. Arbeidsutvalget vil også få i oppdrag å foreslå tidspunkt for gjennomføring av den første felles arbeidsmiljøundersøkelsen. 
Universitetsdirektøren v/AP vil sørge for at nødvendige avtaler blir inngått.
AMU vil bli orientert om den videre prosessen.


Dette notatet har følgende vedlegg:
Arbeidsmiljø- og arbeidsklimaundersøkelse (ARK) – overgang til langsiktige avtaler 

